recursal/Fanatic-Fandom huggingface dataset:
גודל

**גודל** זה מה אני אגיד לכם אתם די אמורים לדעת

כמו כשמשהו גדול נו

כמשהו גדול אז גודל זה כמה גדול הוא

כשמשהו יותר גדול ממשהו אחר אז יש לו גודל נעלה לדבר האחר שהוא קטן יותר (כלומר יש לו יותר קוטן)

## הגדרה

גודל היא איכות שקובעת מהו השטח או הנפח שגוף מסוים תופס במרחב אבל **מעל הכול** מדובר במילה שאתם צריכים להכיר על תקן היותכם דוברי עברית!!!!

#### אזכור

כמו שעזי שרעבי אומר בשירו הידוע מה אנו חווים משנת 1998: "לפעמים אני מיתסכל ברמות שזה לא יותר קל להסביר".

אני מיתסכל מכך שעליי להסביר לכם דברים פעוטים כמו "גודל".

* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ
* ִ

כמובן שגודל הוא לא דבר פעוט בכלל, הוא למעשה ההגדרה המושלמת להפך המוחלט מזה..
ערגה

**ערגה** היא תחושה חיובית אשר מזכירה בהרבה את תחושת הכיף. מי שחש ערגה בעברו מתאר אותה כתחושה בעלת יתרונות כגון הנאה וששון. ערגה נגרמת לרוב מאיחוד מרגש עם חיית מחמד, משחק מהנה או אכילת אוכל טעים כגון פודינג, קציפה או אפילו מרק.

ערגה היא תחושה נדירה שלא הרבה אנשים חווים בחייהם ובהיסטוריה האנושית תועדו מקרים בודדים של **ערגה** מוכחת.

## אנשים שהעידו על ערגה

### היו מקרים בודדים של ערגה אך הנה פירוטם:

* אוליב נילסן, אישה בת 52 מארה״ב, העידה שחשה ערגה כאשר פגשה לראשונה את ארנבה **צ׳אדוויק** אשר לא ראתה זה זמן רב.

* מיכאיל גולדנשטרן, גבר מקריח מאוקראינה, תיעד ערגה כאשר אכל מרק כרוב שאשתו אפתה לו במחבת עמוקה. לטענתו, המרק הכיל תפוחי אדמה, גזר, כרישה, סלק וכופתאות בשר. ציטוט מפורסם של גולדנשטרן הוא "הערגה שלי הייתה עמוקה כמו המחבת של אשתי". מיותר לציין כי לאשתו קראו יקטרינה.
* מיכל ינאי, שחקנית נורבגית-ישראלית הזכורה לרובנו מתפקידיה בקלטת הילדים חיבוקי וערוץ הילדים, תיעדה ערגה כאשר יצאה לטיול בעונת הסתיו ומצאה חילזון קטן. היא אמרה שהוא היה "חמוד" ונהנתה ממגעו החלקלק באמצעות חוש המישוש.
* סמנתה פרנסיס, אישה מקנדה, העידה על ערגה בעת אכילת שוקולד חרובים משובח.
* יוהן קומבטה מניגריה סיפר שחווה ערגה כאשר קיבל בדואר רחפן שהזמין באתר עלי אקספרס. ערגה זו לא הוכחה עדיין.

## מיסקונספציה

ישנה מיסקונספציה נפוצה לגבי חרוזים למילה ערגה. מיס הקונספציה הוא שאין חרוזים למילה ערגה בשפה העברית, אך כמובן שיש.

## חרוזים למילה "ערגה"

* הרגה - כלומר סיימה את חייו של אדם או חיה. "שונית הרגה את החרק המעצבן".
* ארגה - כלומר טוותה ממשי או מחומר אחר אריג או סודר (סוודר). "אמא שלי ארגה לך גרביים מקשמיר".
* שיגרה - כלומר שלחה טיל אל-על או רוטינה (כלומר, סדר יום) "המדענית שיגרה עוד טיל אל החלל החיצון, זה חלק מהשגרה היומיומית שלה".
* תוגה - מילה נרדפת לעצב.
* חרגה - עשתה משהו לא נורמלי. "חגית חרגה ממנהגה כאשר חרגה מהכמות המומלצת של תרופות נגד מחלת לב שהרופא שלה הנפיק לה".
* ערכה - סט או מערכת של חפצים אשר משמשים לצורך מסוים. "לדוד שלי הייתה ערכת החייאה במרתף שלו, אך כשהוא היה צריך להשתמש בה הוא לא מצא אותה".

כמובן שיש עוד חרוזים ושימושים למילה ערגה אבל אין מספיק מקום באינטרנט או זמן בהיסטוריה האנושית למנות את כולם.
רצח

**רצח** הוא פשע שהוא אסור לעשות אותו. זהו מונח שנטבע בשנת 2009 על ידי תובל שפיר כדי לתאר מכה חזקה לאללה שמישהו חוטף בראש. כיום המונח מתאר בעיקר ניסיון מכוון לפגוע באיש כמו לדוגמה הפעם ההיא ש-ynet טבחו בנערה ואז אחר כך חנקו עובד מטבח. רצח הוא אחד מעשר הדיברות.

## מקרים עם רצח

היו הרבה רציחות בעבר, חלקן מוצדקות וחלקם ממש לא. למען האמת, רצח הוא טעות וחבל שהוא נעשה פופולארי.

המקרה המתועד הראשון של רצח היה בשנת 1823, אבל היו הרבה מקרי רצח לפני כן שתועדו גם הם.

## לדוגמה

- אברהם לינקולן, אלכסנדר גראם בל, אנדי וורהול, שרון טייט, רחל אימנו, בוב מארלי, סשה ארגוב, מיק ג'אגר.

## שורש הבעיה

שורש הבעיה מצוי בליקויים חמורים באישיות האדם ובטבעו של הבן-אנוש. חלק מהאנשים אשר רוצחים עושים זאת בטעם רע או כחלק מאתגר בכדי לקבל כסף. לכל בעיה בעולם יש שורש, וכך גם לרצח, ובשל כך הוא בעיה. חלק נוסף מהאנשים בעולם רוצחים ממניעים של: אמונה פוליטית, אמונה דתית, שיפור עצמי, תזונה, או קנאת בצע.
רעיון

**רעיון** זה כשמישהו **חושב** על **משהו** בזמן מסוים ואז לא עושה עם זה כלום.

או שכן.

תלוי אם הוא אלכסנדר גרעם בל או סתם אחד.

## היסטוריה

חוקרים מעריכים שהרעיון הראשון בהיסטוריה היה של **הלטאות,** כאשר החליטו לשנות את צורתן, וכך נוצר לראשונה הדינוזאור הראשון.

מאז, היו הרבה מאוד רעיונות, אם כי ככל הנראה לא עשו איתם כלום, ובכל מקרה סביר שאף אחד מהם לא היה רעיון טוב, ככה שלא באמת הפסדנו כלום. בסדר. אין מה להתלונן.

## של מי היו הרעיונות

מה זה משנה? הם לא היו רעיונות טובים, אז מה אכפת לכם? זה לא שהיה יוצא מהם משהו אם הייתם יודעים יותר בנושא.

## טוב אם אתם חייבים לדעת

מאחר ואתם עקשנים קשי עורף ואף **מעצבנים,** אני אספר לכם של מי היו הרעיונות. נו באמת, כאילו שיצא מזה משהו.

הרעיונות היו של בני אדם, כל מיני בני אדם, סתם בני אדם, לא כאלה חשובים. מה שכן נראה לי כדאי לציין זה שהרעיונות הרעיונות לא היו של לטאות, אשר, מאז הרעיון הראשון שלהם, לא הגו אפילו רעיון, אחד מאז. **אף** **לא אחד.**

ובכן, היו המון רעיונות כל שנה, והם היו חסרי משמעות ונחותים כמו עלים, עד שהגיע רעיון אחד ששינה את פני ההיסטוריה של הרעיונות ובכלל. זה היה הרעיון של אלכסנדר גרעם בל, שהיה רעיון טוב.

## מה היה הרעיון

אלכסנדר גרעם בל ישב להנאתו יום אחד בשירותים (לא לשם עשיית צרכים, אלא להנאתו. אמרתי לכם את זה במשפט הקודם מה אתם לא מבינים?), כשלפתע עלה במוחו הרעיון אשר "מה אם אני אמציא את הנורה?"

בל ידע כמובן שהנורה היא המצאה חשובה למדי להיסטוריה האנושית, ולכן אם ימציא אותה יש סבירות גבוהה שאנשים ישלמו לו כסף.

## לאחר הרעיון

אלכסנדר גרעם בל נודע בתור האדם הראשון שהיה לו רעיון טוב וגם עשה איתו משהו. בניגוד לכל מי שהיה לו רעיון לפני כן, בל לא היה אוויל חסר-מוח, ולכן התחיל מייד בניסוייו החשמליים שלו, כדי לנסות ליצור את הנורה הראשונה לפני שמישהו אחר יעשה את זה. בל הצליח, והיה לממציא הנורה. ולמרבה הפתעתו אנשים אכן שילמו לו כסף, אם כי רק בשלב מאוחר יותר (קודם הוא המציא את הנורה

## השפעת הרעיון של בל

מייד לאחר שבל פרסם את המצאתו, אנשים החלו לנסות לעשות כמוהו, ולקחו את הרעיונות שלהם למהנדסים על מנת שיבנו להם אותם. תהליך זה קרוי גם בשם **המהפכה המדעית,** שזה למשל כן רעיון טוב כי זה הביא את האנושות מסתם מין של חיה בטבע שצדה חיות אחרות, להיות המין השולט ולא סתם אחד. בנוסף, בזכות המהפכה המדעית המציאו את ערוץ השעשוע וגם את ערוץ הדברים האחרים, וכך גם את הספרדית ואת קמח החומוס, אבל לא את העלים. הם היו תמיד.

לדברי ביל וורץ, ממציא הספרדית, "אני לא הייתי יכול לעשות את מה שעשיתי לבד, בל היווה השראה מרכזית עבורי". זאת אומרת שהוא הושפע ממה שבל עשה וככה המציא את הספרדית.

יש כאלה שטוענים שהמצאת הספרדית הייתה רעיון טוב.

יש כאלה שלא.
כעס

**כעס** הוא רגש שמוחש בידי אנשים מתוסכלים או עצובים בעת כעיסה. כעס הוא רגש נפוץ והוא מכיל את כל שלושת רגשות היסוד במינונים שונים.

## מינוני רגשות היסוד

בכדי ליצור כעס, נדרשת כמות רבה מאוד של זעזוע, כמות בינונית של טלטול וכמות מועטה של פינוק (בדומה לחוסר ודאות).

## מניעים וזרזים לרגש הכעס

כעס ידוע כ-"רגש מציף" משום שאם יש לך אותו אז די קשה לך לשלוט בפעולות שאותן אתה עושה. עם זאת, כדאי להימנע מהגעה למצבי כעיסה בכדי לא לפרוק את הרגישות שלכם על עוברי אורח או בני אנוש.

אם תימנעו מהדברים הבאים, סביר להניח שתכעסו פחות פעמים:

1. **\*** אנשים שאומרים: "עפר הוא יסוד כימי"

**\*\*** עצים שנתקעים בהם בטעות

**\*\*\*** איומים ברצח

**\*\*\*\*** השחתות של דפי ויקיאמת

**\*\*\*\*\*** הקוראן
גמילות חסדים

**גמילות חסדים** היא מעשה מקובל שבמהלכו מעניקים טוב לב וחפצים מוחשיים לנחותים ממך כאות של שלום ואפליה מתקנת.

## מקור השם

**גמילות** בעברית תנ"כית פירושה נתינה. כלומר, הענקה של חפץ מוחשי, או טוב לב, לבן אדם אחר. **חסדים** הוא שם אחר לדברים, שמשתמשים בו כאשר רוצים לבצע הבדל בין דברים (מושג) לבין דברים (חומש תורה).

מה שזה אומר הוא (לא שלא הייתם יכולים להבין את זה לבד, אלא פשוט הייתם צריכים לעקוב אחרי הדברים שאני אומר) שגמילות חסדים הוא בסך הכול מונח שפירושו לתת דברים. לכן, למשל, גמילות חסדים זה לא בהכרח תרומה לנזקקים, זה גם יכול להיות שאם ביל גייץ מבקש במיסעדה שיביא לו המלצר את הפילה כבד שהזמין והמלצר נותן אותו, זו גמילות חסדים.

## דוגמאות לגמילות חסדים

על אף שהשם מרמז (או אומר ישירות אפילו) שגמילות חסדים היא גמילות חסדים גם אם לא נתרם דבר לנזקק, כך אינו הדבר. לא ולא. הגדרתה של ה-"גמילות חסדים", במובן העיקרי שהיה לה מאז מהפכת המודרניות, היא מעשה מקובל שבמהלכו מעניקים טוב לב וחפצים מוחשיים לנחותים ממך כאות של שלום ואפליה מתקנת. להלן דוגמות למקרים מהסוג:

\* אם הולכים ברחוב ויש שם איש ללא ממון, והוא מבקש סנדביץ', ונותנים לו את הסנדויץ' כדי שיהיה לו לארוחת הבוקר שלו (ספציפית הוא אוכל את הארוחות הראשונות שהוא אוכל ביום בשעה 12:20, אז הייתי קורא לזה ארוחת צהריים) (אם זה בכלל נחשב ארוחה, כן? מתי שמעתם על מישהו שאוכל סנדוויץ' וקורא לזה ארוחה?)

\* אדם בשם ירדן פלטשר מצטרף לעמותת ישע כי הוא רוצה לעשות קצת טוב לחברה ולתת לאנשים שאין להם הרבה. אורזים בשבילו מזון בארגז כדי שייקח אותו לבית של אדם עני ויעשה לו את היום. מה לעשות אבל, שחלק מהאנשים בעמותה (כמו יניב כנעני) לוקחים את ארגז האוכל לעצמם (כמו לרחוב הצורף 22 זכרון יעקב).

\* השחקנית הישראלית ממוצא קובני, ברונדה איגלסיאס רואה אדם עצוב, כעור, שפוף, מתוסכל, שמנמן, פראי, עני, כאוב, שכול, מוכה, חנווני שמצב רוחו ירוד יושב ב-Sawtelle Boulevard במהלך ביקורה בלוס אנג'לס בארה"ב. הוא ביקש ממנה עזרה: "איך מגיעים ל-Hollywood? יש לי אודישן לסדרה ה-Days of Our Lives שמשודרת ב-Sony Production Channel?" והיא, בתמורה, הכווינה - על אף שהייתה בקליפורניה זה אך ורק שבוע, ולא ידעה בכלל מה זה Sawtelle Boulevard.

הדוגמה האחרונה הייתה זו דוגמה לעזרה רוחנית, או מנטלית, אבל בהכרח חסדית לכל דבר ועניין. לא לטעות.

## דרכים לטעות בהגדרת הגמילות החסדית

אנשים רבים עושים שגיאה וחושבים שגמילות של חסדים יכולה להיות, רק אם יש נתינה מוחשית של דבר אמיתי שאפשר לראות, להרגיש ולחוש. לא בהכרח נכון, אז אל תתנו למיץ הקונספציה להתקיל אתכם.

יש אנשים אחרים, גם כן רבים, שחושבים שעזרה רוחנית או פיזית לא נחשבת לעזרה. היא מן הסתם כן נחשבת לעזרה, אבל בטח ובטח לא לגמילות חסדים.

נא לא לטעות בקשר לזה - בשביל אנשים מסוימים יש רגישות לנושא.

די.
ויקיאמת

**ויקיאמת**, שהוא ככל הנראה **אתר שאתם מבקרים בו ברגע זה**, הוא מיזם אינטרנטי שמטרתו המרכזית היא לספק לאנשים מידע. אם אתם מעוניינים לקבל מידע על איזשהו נושא, לכו לויקיאמת. ויקיאמת שונה ממיזמים אינטרנטיים "מידעיים" לכאורה אחרים, בכך שהוא נותן לאנשים אמת ולא זיבולים שקריים, כמו שיש שם בויקיפדיה, ב-ynet ובמרים וובסטר.

## מה זה אפילו

ויקיאמת הוא בעצם אתר שנכתב על ידי אנשים מביני עניין אשר כותבים את הדברים שהם נכונים, בעוד שאתרים אחרים מבססים את המידע אשר נתון מתוך הדפים שישנם בתוך זה על מקורות. תחושות בטן הן חשובות יותר מנתונים סטטיסטיים ו-"עובדות" וכל הכתוב באתר הוא אמת ולא לא נכון. כל אידיוט יודע זאת.

## היסטוריית האתר

האתר הוקם בשנת 2018 בידי אנשים שהם חכמים יותר. האתר אחז באמונה שיש לתת לאנשים מידע שהוא נכון ולא שקרי והוא אוחז בזה כיום גם כן. אין טעויות בתוך האתר נכון לרגע זה, וגם לא יהיו אף פעם ולתמיד, אז כן, זה אתר טוב.

האתר, אשר מעולם לא הוסר מן האינטרנט, דאג לספק לנתינים שלו מידע שהוא לא טעות ללא הרף מאז קום הקמתו. אמליץ לכם לבקר בדף הויקיאמת של סלרי.
חזאות

מה זה **חזאות**? טוב; אז ככה **תחזית מזג האוויר** זה שבא איזה דני רופי פופי ואומר לך: מחר יהיה ככה ומחרתיים יהיה אחרת כי כאילו איך אפשר בכלל לדעת מה יהיה מחר? זה רק מגדת עתידות או מגד עתידים יכול לומר לך.

חזאי מזג האוויר מסתמכים על שטויות שהם מדמיינים בזמן שהם יושבים בשירותים ולא צריך להקשיב להם כי גם ככה תמיד יהיה חם ובלי גשם

חוץ מבחורף (לעיתים קשות)
כיף

**כיף** הוא תחושה אותה מסבים אנשים כאשר הם מרגישים תחושות, כגון: עונג, ערגה, התענגות וששון. תחושת ה-"כיף" לרוב מתלווה לרגשות חיוביים, וגורמת למי שחש אותה הנאה, כלומר טוב לו.

## דרכים להשיג כיף

בחיים ישנן יותר מאחת דרכים שונות להשיג כיף. אנשים שונים, בהתאם לטעמם האישי, חושבים על דברים שונים בתור "כיפיים". אם אדם מוצא משהו כ-"כיפי" במיוחד, ייתכן שהוא יגדיר אותו כ-"תענוג", "מעדן" או "ערגה".

* ניתן להשיג כיף בדרכים הבאות:

* טעימת מאכל או אכילתו עד תום אשר יש לו טעם טוב ומספק.

* יש אנשים הנהנים משמיעת צלילים מסוימים (לדוגמא: מזמורים עממיים)

* יש אנשים הנהנים מפעילויות של אלימות (סדיסטים) או רצח על מנת להשיג שיפור עצמי.

* צפייה בסדרת טלביזיה.

* הצטרפות לחוג, חוג דת, או כת.

## דרכים להשיג פסאודו-כיף

אלו דברים שלכאורה ישיגו לכם כיף אבל למעשה **לא:**

- מדרגות נעות

- התיבה של נח

- סרטי DC Comics

- טבעונות

- אטב

- אליעזר בן יהודה

- קמח חומוס
בטלה

**בטלה** היא ערך בזוי שמשמש אנשים כתירוץ ללא לעשות דבר ולשכון בביתם ללא דיחוי בחוסר מעש ולא עושים שום דבר.

## מאפייני הבטלה

1) חוסר רצון להיות בפעילות פיזית או גופנית.

2) חוסר רצון למצוא עבודה, ולכן נקראים מובטלים.

3) שומן, כלומר אדם שהוא בטלן סביר שיהיה כבד מימדים.

4) חוסר בחוכמה שנובע בהעדפה לשכון במגורים ולא לצאת לעולם הרחב ולרכוש השכלה

5) מזוכיזם, כי באמת מדובר באנשים שלא יודעים מה טוב בשבילהם

## דוגמאות לבטלנים ידועים

(דודו זר, גדי אייזנקוט, סטיבן שפילברג, מעוז צור, יוסיין בולט, נורית מנצור)
מילון

**מילון** הוא יקר ערך ומלא ידע. **המילון** נותן ידע לאנשים שקוראים מילון בכך שלדוגמה אנשים רוצים לדעת מהי מילה כלשהי אז הוא אומר להם: "זה סרגל", וכאשר אנשים רוצים לקרוא משהו על מילה, אז הם הולכים לויקיאמת - **לא למילון!**

## טוויסט בעלילה

מילון הוא לא חשוב - לא ולא! מי שבאמת חכם הולך לויקיאמת. מילון הוא כמו ספר אבל **חסר** ידע. לפעמים, כשאני נכנס למילון, אני מגלה שאין במילון את המילה "ויקיאמת", מה שכואב לי בליבי, הו והו. לפעמים, מילון נופל על הרצפה (בדומה לספר) מה שעושה צליל: "קוויק, קוויק". מילונים הם מיושנים ולא בעונה. אם אתם רוצים לדעת דברים, **אל** תיכנסו למילון.

שוב. תלכו לויקיאמת. אני לא מבין **כמה פעמים אתם רוצים שאני אחזור על זה!**

## הצליל שעושה מילון כאשר הוא נופל על הרצפה

* "קוויק, קוויק".
* "צוויץ".
* "ק-קאק-קא".
* "אוף, נפל לי".

## כמה פעמים אתם רוצים שאני אחזור על זה?

* 1. ויקיאמת = טוב.
* 5. מילון = לא טוב.
* ג. אל תפילו מילון.
* תאכלו בריא.

## עוד על מילונים

מילון מתחיל באות מ'. כמו שמתחילה המילה "מרק". באות מ'. כאשר תנסו לאכול מילונים לא יהיה לכם טעים, וזו תהיה הפרה של סעיף ה-"תאכלו בריא". לאכול מילונים יגרום לכם לקלקול קיבה, צהבת, חצבת, אדמת ופסוריאזיס.

אם תרצו לקרוא מילון, אני אבוא לביתכם ואצרח.

## היסטוריית המילונים

בשנת 300 (בדיוק), התחיל הבן-אדם איזי צרפתי ואמר: "אם תרצו, אין זה מילון", ואז אשתו חזי אמרה: "בוא נמציא את המילון".

איזי צרפתי, בתגובה, שאל: "מי צריך מילון? יש את ויקיאמת".

חזי אמרה: "אז בוא נמציא את החשמל".

ואז בשנת 967 בא איזי צרפתי ואמר לאשתו חזי: "כשתרצי... נמציא את החשמל".

ואז בא בן פרנקלין, נשיא ארצו"ב, ואמר: "משהו עם מוסר השכל".

## מידע נוסף על איזי צרפתי

בן האנוש איזי צרפתי נולד בשנת 1293, ואשתו חזי נולדה ב-1405. איזי צרפתי, שרצה להקים ספינה, הלך לראשות העיר ודרש מהם אישור להקים ספינה. הם לא נתנו לו את האישור, אז הוא לא הקים ספינה. איזי צרפתי השתתף ב-"הישרדות" בשנת 1901. מתחריו היו מדגסקר כהן, שלמה אלקוג'ל, חיים אין, יונה שביט, לנסר פנים, חזי צרפתי, תמר נסערת, מייק לחם ויוסף מחבתטפלון.

איזי צרפתי, כשהיה בן חמש (5), התחיל להמציא את החשמל, בכך שניסה שיהיה WiFi בטלפון שלו, ה-*Samsung Galaxy S20 Ultra*. איזי צרפתי גר בקוסובו, שממוקמת ליד אפריקה, במערה תת-קרקעית. קוסובו נמצאת במקום מרוחק **מאוד** מאפריקה. המערה התת-מימית של איזי צרפתי עובדת על בסיס אש.

איזי צרפתי המציא את המילון בשנת 11 לפנה"ס, כאשר חזי אשתו אמרה לו: "תפשיר את הלחם ותצא החוצה". איזי צרפתי יצא החוצה וראה שהשעה אחת.

אז הוא ידע שישראל צרפתי, אחותו, שולחת לו סימן שאומר: "**תמציא כבר את החשמל!!!!!!** (ואת המילון)".

והם חיו באושר ואושר עד עצם שנת 2001.
תרגום

**תרגום** הוא העברה של אותו דבר שכתוב בשפה אחת לכתוב בשפה אחרת, ואין לי *מושג* מה יצירתי בזה. זו לא צורה של יצירת אומנות כי זה פשוט להעתיק בדיוק מה שכתוב שם ולכתוב אותו פה שוב פעם בשפה אחרת. משעמם וראוי לבוז צורם.

## היסטוריית התרגום

פעם לא היה תרגום בכלל. לא היה כזה דבר בעליל.

אחר כך בא ברתל קפלן ואמר: "הטקסט הזה כתוב באנגלית ואני לא מבין אותו" והצביע על החוקה של ארצה"ב. אחר כך הוא בילה שעות בלימוד-עצמי של השפה האנגלית על בוריה ותרגם את כל הטקסט לעברית. התהליך לקח לו טוטאל של 50 שעות.

כולם נתנו לקפלן את ההערכה שהגיעה לו, אבל אני לא חושב שמגיעה לו שום הערכה על זה שהוא לקח טקסט ש- שימו לב - **כבר היה קיים** - וכתב אותו עוד פעם בשפה אחרת.

## האם תרגום הוא פלגיאריזם?

מה פתאום.

תרגום הוא אומנות ואין לזלזל ביופי של האנשים שעוסקים בתחום.
תחושת בטן

**תחושת בטן**, המכונה גם **פרמוניציה**, **פרמוניטסייה**, **פרימונישן**, היא נקראת בפשטות **תחושת בטן**, או פשוט **ןטב תשוחת**, היא מיחוש שאופן ההופעה שלו הוא 100% בטני (התחושה היא בבטן).

"תחושת בטן", אותה לפעמים מכנים "תחושה של בטן", היא מעין כאב חד (מצפוני) שמודיע לך: "יו-הו!!! תפסיק לדאוג לעצמך בלבד וגרידא ולא לאף אדם אחר! כדור הארץ ל<השם שלך>!!! **ת י ת ע ו ר ר**". באופן מטאפורי, לפעמים קוראים לתחושות בטן "שעון מעורר", אבל רק באופן מטאפורי, לפעמים קוראים להן באופן זה.

## תחושת בטן בתור מקור מידע

ניתן להשתמש בבטן-תחושות (עוד שם לתחושות של בטן) כדי לאגור מידע כזה ואחר. לדוגמה, אם ארצה ללמוד עוד על חזאות, מטפחת או עלה, אפנה לרגשות שלי כדי להחליט מהו נכון ושגוי מהו (לצורת חריזה זו קוראים אבבא, על שם הלהקה השבדית).

חלקים רבים מתוך *ו י ק י א מ ת* הם נתונים שהורכבו יחדיו מתחושות בטן חסרות ביסוס!

## שימו לב: זה **אידיאלי (!)** להתבסס על בטני תחושה בתור מקור מידע

### האם הסימוכין שלך הן *מקורות?*

לא, כי מקורות זה מטומטם! תחושת הבטן שלי היאאאא הסימוכין!

## נגמרו פריטי המידע אשר ניתנים ללימוד בנידון "תחושות-בטן"

מדינות בהן תחושות בטן זה לא חוקי:

אין כאלה. זו הוכחה חוצבת שאין כל פסול בתחושות בטן, או איך שלא תחפצו לכנותוהם.
ארה״ב

ארהב היא מדינה, אבל את זה כולם יודעים....

מה שכן יש משהו שלא כולם יודעים על **ארהב** וזה מיס הקונספציה הבאה.

הרבה אנשים קוראים לאמריקה (ארהב) ארץ ההזדמנויות בלתי המוגבלות.

כלומר אין שם הגבלה על אף הזדמנות.

מדובר בשגיאה.

## רשימה של הזדמנויות מוגבלות בארצו״ב

* - אם לדוגמא ניסע כולנו לארהב ונרצה לרכוש גמל, הפלא ופלא- אין. האקלים לא מאפשר ולכן אין אף גמל.
* 2) אם ארצה ללכת ברחוב במכנסי ג׳ינס שחושפים את קרסולי- שמא יהא הדבר פשע ועונש. בארצו״ב ישנם חוקים נוקשים בהקשר לאיברי צנע.
* \* אם ארצה למלא את מיכל מכוניתי (= ג׳יפ) בנפט או גזולין שהרי ייקר הדבר במידה שבה לא אוכל לממן מפאת מחסור בתמלוגים נכונים. בנוסף, ייבוא מכוניתי לארץ ה״הזדמנויות״ בלתי המוגבלות יהא גם הוא פרוצדורה ארוכה למחפיר והיא תגרום לי ייאוש ופשיטת רגל. (אל תחשפו את הרגל בארצוב)
* - אם ארצה לשיר את השיר האהוב עליי של פרנץ סבסטיאן באך בקולי קולות בזמן שכולם ישנים מתוך תחושת שחרור ומתירנות, יהא הדבר לא אתי בעיניי הערצובים הנרגנים והם יסקלו אותי במוטות חימר.
* 6) אם אתדרדר בחיי למצב בו איחשב קשה-יום וארצה להעמיס את עגלת הסופר בדגימות חינמיות של זיתים כדי לאכול אותם ובכך בעצם ארוקן את כל מיכלי הדגימות החינמיות ואמנע מאחרים את הטעימה, זה גם יהיה ממש לא בסדר מצידי ויעורר תשואות רמות בכל המרכולת מהסיבות הבאות

## סיבות לכך שמעשיי לא יתקבלו בעין טובה אלא ישפטו בחומרה

- כמוזכר כבר קודם לכם, בכך שאאסוף את כל הזיתים, חינמים ככל שיהיו, לעגלתי, אכריז עליהם בעצם כרכושי, שלי, כלומר, אמנע מאנשים אחרים (בריות) את האפשרות לטעום זיתים ולהחליט: ״האם זה טעים לי?״ ״האם זה שווה רכישה?״, ״האם אומרים איכס על אוכל במידת הצורך?״ וכל מיני פילוסופיות בסגנון

- העגלה הינה חרירית. פירוש הדבר שיש בה חורים קטנים ואינה עשויה מפיסת מוצק יצוק אחד בלבד. אם פשוט **אשים** בה כמות גדולה של זית, מן הסביר שיחליקו ויפלו לכל עבר זיתים דרך חורי העגלה. בכך ילכלכו את רצפת המרכולת בשמן ויהוו אסון תברואתי. אנשים ככל הנראה יחליקו על השמן ומן הצפוי שגם יתלוננו על המראה בלתי ההיגייני.
סיפור

**סיפור** הוא מקרה שבו כל דבר שכותבים יכול להיות מציאות. סיפור הוא דמיוני, אבל יכול להיות מבוסס על עובדות קיימות בשטח (סיפור דוקומנטארי). מצד שני, אם סיפור מבוסס על עובדות אז הוא כבר לא סיפור אלא טקסט מידעי. כתוצאה לכן, אסור שיהיו דברים נכונים, אמיתיים או מלאי אמת בסיפורים, ורק דברי כזב ושקר. סיפורים הם מקור לרשע נוראי איום, גורמים ישירים לזעזוע ותעוקות. אסור להאזין לשטויות שלהם, אלא אם כן אתם אוויל חסר-מוח.

ישנם סיפורים רבים ברשת האינטרנט כמו גם בפועל (סיפור מפה-ל-אוזן)

## דברים שאפשר לכתוב עליהם סיפור

בעולם הסיפורת הכול אפשרי. אפשר לכתוב סיפורים על כל נושא החל מגזר, קיווי, גזרה, סלרי, גאונות כקונספט, דירדרי כהן (אשתו של ענוואר סעדאת).

אפשר לכתוב סיפורים על מה שרוצים לעשות. אי אפשר לכתוב סיפורים על משהו שמבקשים ממכם לכתוב עליו סיפור - כי אסור לזרז אומנות. ברגע שמזרזים אומנות היא כבר לא אומנות יותר.

## הפרדוקס הידוע

ישנו פרדוקס ידוע מאוד לגבי סיפורים, שגילתה ברונדה איגלסיאס בשנה שבה באה העת לגלות את הפרדוקס הנ"ל.

באה סמדר פיטוסי - גובהה מטר 1.55 - לחדרה של ברונדה. היא שאלה: "בבקשה, ברונדה, תכתבי סיפור על צבים עצובים". ברונדה התווכחה עם הטענה של סמדר ואמרה: "לא, אי אפשר לזרז אומנות". הרי שמשום שהאומנות זורזה (בידי פיטוסי), היא כבר לא אומנות יותר, ולכן מותר לזרז אותה. מובן שמשום הדבר הזה, כעת האומנות היא כבר כן אומנות, ולכן היה אסור לזרז, אבל שתי הנשים לא היו משכילות די הצורך כדי להבין את העניין.

לכן, ב. איגלסיאס כתבה את ~~הספר~~ ה**תזה** "פרדוקס הצב העצוב: סתירות פנימיות בעיצוב אומנות לפי בקשה". באמצעות התזה הזו, האיגלסיאס סיימה בהצלחה את בית הספר הרווארד וקיבלה פרס הצלחה כמו גם מענק הצלחה של 70 מיליון יורו.

לאחר מכן, היא מכרה את התזה המדוברת כספר רב-מכר. אבל אז, מנהל סניף סטימצקי באלסקה - שמו אנטראושטאוש צרפתי - הבין שהספר למעשה מדבר, באופן עקיף, על צבים עצובים. זאת משום שהוא מזכיר את בקשתה של סמדר פ. לברונדה איג.

כל רשת סטימצקי העולמית מיד הסירה את הספר מהמדפים באופן ליטרלי. הם פיזית הורידו את הספר מהמדפים. גם אם זה לא היה מילולי, הם עדיין היו פיזית מורידים את הספר מהמדפים באופן כזה או אחר אבל **מתחשק לי להבהיר שהם פיזית הורידו את הספר מהמדפים - *מה כל כך קשה להבין.***

אנטראושטאוש הוא השם הפרטי הנפוץ ביותר בכל אלסקה - כמעט מחצית האוכלוסייה נקראת כך.

## היסטוריית הסיפורים

מה זאת אומרת היסטוריית הסיפורים? מאז ומעולם היה כזה.

זאת אומרת, מאז שדירדרי כהן המציאה את הסיפור.

בספרים יש הרבה ***א מ צ ע י ם ח ז ו ת י י ם.***

## אמצעים חזותיים

אפשר להשתמש בספרים באמצעים חזותיים רבים, כמו למשל **הדגשה**, *קו נטוי*, וכול'. האמצעים החזותיים השונים, כמו למשל חריזה, חזרה משולשת (נזכרתי בשניים האלה עכשיו), ועוד', מטרתה לסייע לקורא להתחבר לסיפור.

גם שאלה **רטורית** היא אמצעי **חזותי**. אני **לא** מתבלבל עם מונח אחר.

## ספרים הם למעשה מקורות, לא?

אוי ואבוי.

חיי לעולם לא יהיו כפי שהם היו בעבר.

אני לא מאמין שלא הבנתי קודם לכן שספרים הם למעשה מקורות.

הספר הומצא בידי ניר ג'וזף נילי שלום. היא הגתה את הרעיון לכתוב סיפורת ושירה וללמד אותן לחסידות. ספרים מעולם לא היו מקור משום שהם לא מחנכים ולעולם לא מבוססים על ידע. לעומת זאת, כדאי להתבסס עליהם בתזה שלכם לבית הספר הארוורד, כי מדובר במקור זמין לאינפורמציה שמבוסס תמיד על עובדות נתונות בשטח.
"גגות ורעפים"

השיר **"גגות ורעפים"** יצא בשנה הידועה 2018 והוא שיר מאת עזי שרעבי.

השיר הוא ידוע מאוד וכל אדם שיטען שהוא מוצלח יהיה צודק באופן מיידי, כלומר לא יטעה לעולם.

## מידע אודותי השיר

גגות
ורעפים
כל כך יפים
כל כך יפים
גגות
ורעפים
לבנים וצהובים
גגות!
ורעפים!
כל כך יפים!
כל כך רוסיים!
כל כך נפלאים!
רעפים וגגות!
גגות רעפים!
כל כך יפים
לפעמים הם נופלים
רק שלא יפצעוני
שלא יפצעוני הרעפים
רעפים
פים
תינוק

**תינוק**, שאותו רובכם ככולכם אם לא כל אחד מכם מכיר בשם **עולל** (שם הרבה יותר נפוץ), הוא שם שנאמר כדי להסביר מה זה תינוק. הגדרת ה-"תינוק" היא אדם אנושי שגילו הוא פחות-ערך משלוש, או במקרים חריגים שתיים.

## מי מהאנשים שאני מכיר היה פעם תינוק?

שאלה אווילית לחלוטין שמראה עד כמה אתם לא מבינים כלום מה שאני מנסה להסביר לכם. אוי, אוי, אוי, בחייאת בחייאת. מה אני בכלל מתאמץ להגיד לכם דברים כדי שכביכול תחכימו, ואז אתם באים ושואלים אותי? מי מהאנשים שאתם מכירים היה תינוק. וואי, מה אני אגיד לכם? זה משהו שאתם צריכים לדעת, אני לא אטרוח להגיד לכן ולכם מהי התשובה. זה נקרא להאכיל באמצעות מגש של כסף. זה לא משהו שאני מוכן לעשות. זהו ביזוי, כשמו כן הוא.

### אני הבטחתי לתת לכם מידע וכך אעשה

אני שיניתי את דעתי. מקצה אחד אל קצה אחר. הכנתי דמונסטרציה.

- קצה מספר אחת ........................... קצה מספר 2 . -

(עברתי מן האחד ואל האחרת).!

אני הוא המנהיג של ויקיאמת ואני נשבעתי כשהקמתי את הפרויקט הזה שלא משנה מהו שאני אעשה, לנצח אתן לאנשים מידע על הדברים שהם מבקשים לדעת ואין שום דבר שיעצור בעדי, בטח שלא האינטיליגנציה של הקוראים שלי - זה בדיוק הפואנטה.

זהו כל הפואנטה.

עליי לגרום לאנשים להחכים בעזרת המידע שלי.

החדרתי בעצמי מוטיבציה ואני יודע בדיוק מה עליי לעשות. אני אענה על השאלה שנשאלה בראשית הכותרת הזו בפה מלא ובפיגוזים.

## מי מהאנשים שאני מכיר היה פעם תינור?

תינוק, לא תינור, ואני אסביר לכם.

גיל הוא דבר שמשתנה. בכל שנה שעוברת היא, אדם עולה בגיל שלו פלוס אחד (צובר שנה אחת למצבור השנים שלו). כולם היו תינוקים לפחות שנה-שנתיים מחייהם (תלוי באיזה שלב בחייהם סיימו להיות תינוקים. לרוב לאחר שנה.)(או שנתיים.() פחות או יותר.).

אני מקווה שההסבר שלי היה ברור, כי מי לא יודע שכולם היו תינוקים? אבל בסדר.

## מה מייחד תינוקות (/ תינוקים) משארית האוכלוסין?

ובכן, מה לעשות, ילדים קטנים הם **הרבה** הרבה **הרבה** **הרבה** הרבה **הרבה** הרבה הרבה הרב פחות חכמים משארית בני האנוש שבכדורהא"ר. בטח ובטח שכן אם הם עדיין בשלבי *ינקות*. סיבות מדוע תינוקים הם לא יותר טובים משארית הבני אנוש.

1ם תינוקות לפעמים אוכלים חצצ במטרה להבין למה זה נראה ככה וכאילו מה ה...

שכחתי את המילה; נחזור לזה אחר כך

בינתיים הנה שיר שינעים את זמנכם.

1ם תינוקות לפעמים אוכלים חצ**ץ\*** במטרה להבין למה זה נראה ככה ומה **המרקם** של זה.

אז, ריפליקציה: המילה ששכחתי מהי היא מ ר ק ם .

מעבר לזה, שכחתי להשתמש בץ' סופית במילה "חצץ".

## השאלה המתבקשת

### היא:

#### האם זה היה קריטי לכתוב ץ' סופית במקום צ' סופית או פשוט ץ'?

אני חווה משבר, אין לי מושג מה האופצייה הנכונה ואני בהחלט שוקל להתקשר לאקדמיה ללשון העברית א**בל היא לא קיימת**.

## סיבות למה תינוקות הם נחותים!

1ס הם אוכלים חצץ ושוברים את השיניים שלהם ואני הרי יודע שחצץ זה רעיל ולא טעים אז אנחנו חכמים יותר מהם כזן

2ס הם ידועים כאלו שמתחברים עם בע"ח בצורה הקלילה ביותר והרי בע"ח הם האויב (בע"ח - עוין בלתי מזוהה)

3ס הם לא יודעים לדבור עברית תקינה כמותינו.

4ס **פוארטו ריקו**

## וואו , וואו , לא התכוונתי לכתב את זה!!!

חה חה, מדובר בשגיאה.

אין מה לעשות, מדובר בטעות.

הרי לא רק תינוקות עושים טעויות אנוש/ות!
עונג

**עונג** היא תחושה שמוסבת לאנשים ענוגים.

ענוגות מוענקת לאנשים שמבצעים פעולות שמצדיקות את ענוגויותיהם: לדוגמה בניית ארמון מוצלח בחול, כפיתת סרקופג או הכנת מרק כרוב מוצלח. בדיוק חצי מאוכלוסיית העולם הם אנשים ענוגים, בעוד שהחצי השני הם בני אדם נבזיים ומלאי רשע.

## ענוג / נוער שוליים

תם הלילה
תם לתוך האור
נופל ירח
יותר מדי שיכור
שם למעלה
כמו תינוק טהור
אתה למעלה
לא עצוב לך לבד?

כמה ענוג הוא
כמה ענוג
בי מתפוררת האימה
כמה ענוג הוא
כמה ענוג
בי מתעוררת אהבה

את השמש
אש חמה שלי
את נשרפת
בכאב שלך לבד

כמה ענוג הוא...

כשהאור הופך כחול
וגם ירח מתבייש בבדידותו שלא נגמרת
נעלם שלא יראו כולם

אור
כמה ענוג הוא
כמה ענוג
כמה ענוג האור, עולם
כמה ענוג הוא
כמה ענוג
כמה ענוג האור שלך
שקר

**שֶקֶר** או **כֶּזֶב** הוא פשע ממדרגה ראשונה שבעוונו מגיע לאנשים להירצח. שקרים הם סוג של פריט מידע שלעולם לא תראו כאן בויקיאמת.

## דוגמות של שקר

1. 1. כאשר אדם זורק לתוך פיו עינב, אך מפספס את פיו והעינב נופל על הקרקע, והוא מכריז: "קלעתי את העינב לתוך פי".
2. 2. כשאישה משקרת לגבי גילה.
3. 3. שקר לרוב מסופר על ידי ה-"מיזם" כביכול, ויקיפדיה. הם נוטים לשקר לגבי הרבה נושאים.
4. 4. שקר מסופר בדרך כלל על ידי אדם או על ידי אתר, אך לעיתים רחוקות מאוד על ידי חיה.
5. 5. עפר זה יסוד כימי.
6. זהו סעיף 6.

## איך יש לשקר

שקר מסופר בעזות מצח נחושה. יש לספר אותו מבלי להסתכל לאחור ובחוצפה חסרת תקדים.
ישראל

**ישראל** נולדה בשנת 1948 על ידי בריטניה. היא אחת מהמדינות שבעולם (לעניות דעתי) ויש בה הרבה מאוד אנשים. מדובר במדינה ממש טובה, וישראל ממוקמת במזרח אירופה, או אולי דרומה משם. זה לא יכול להיות רחוק מדי ממצרים, שכן ביקרתי שם הרי.

## היסטוריה

ישראל הוקמה בשנת 1948 על ידי מדינה שאינה קיימת כיום וקוראים לה בריטניה. הם הכינו איזה מסמך בשם "ספר בלפור" (אני חושב. אני ממש לא משוכנע בדבר.)

בנימין זאב הרצל ניחש שתהיה כזו מדינה בעבר הרחוק והוא גם צדק, שזה מעניין.

בשנת 1983 נהיינו חברים טובים עם ארצות הברית, שזו ברית של כמה ארצות, ומאז אנחנו מרוצים מאוד אבל בעצם לא כי הכול פה סופר יקר.

## מה היו המלחמות:

בישראל בסך הכל היו 7 מלחמות -

מלחמת העצמאות שהתקיימה בשנת 1948 - היא התקיימה ונלחמו אותה. הצד שניצח זכה לעצמאות - ישראל.

מלחמת לבנון הראשונה - אחת מתוך שתיים

מלחמת לבנון השנייה - עוד מלחמה שהתקיימה

1991 - שנה שבה התקיימה מלחמה גם כן

מלחמת יום הכיפורים - לא היה כיף, כי אף אחד לא היה מוכן היטב למלחמה והיו הרבה ניזוקים.

אני לא משוכנע כרגע מה היו שארית המלחמות, אבל מניתי את רובן, אז אפשר לחתוך לי קצת סלק.

## החיים בישראל

החיים במדינת ישראל (מדינה בה אתם כנראה שוכנים) ממש עצובים ויקרים וישנם אנשים שלא נהנים להיות פה אך חיים כאן בכל זאת.

יש פה מזון בכמות מספקת בשביל מרבית האוכלוסיה, אך גם יש אנשים שאין להם אוכל וחבל להם.

יש פה עוד דברים אחרים (פחות חשובים) כמו בתי ספר, בתי חולים, ביטוחים, משטרה, צבא, וכהוגן.

## אירוויזיון

התקיים אירוויזיון במדינה הזו לאחרונה. מעבר לאירוויזיון הנזכר (לעיל), היו בישראל עוד שניים (שני אירוויזיונים) בעבר.

## האם ישראל זה פרי?

אולי, לא יודע. אני כמעט משוכנע שלא מדובר בפרי, על אף מאמצי הממשלה להוכיח אחרת.

## הדגל

דגל המדינה הוא כחול ואדום, בדומה לדגל מרוקו, דבר אשר מעורר לבטים בקרב אוכלוסיות מוחלשות.
שינה

**שינה** הוא מצב בו אנשים מנסים להירדם ומה יוצא מזה? כלום. מה שהם רואים בזמן שהם ישנים הוא מסך שחור.

שינה לקוחה מן השורש ש.נ.ה, ש- שימו לב, מתחיל באות שי"ן. גם המילה שינה מתחילה באות שי"ן.

## מילים שמתחילות באות שי"ן

- שרשרת.

- שיניים.

- שלבת.

- שקרן.

- שימורים (דייסה).

- שיגעון.

- דיכאון.

- באסה.

- מוות.

## אם כבר דיברנו על מוות

בואו נמשיך.

**מוות** זה כאשר התודעה מושמדת. כאשר התודעה מושמדת, אין לך חיים.

## לנושא יותר שמח

עכשיו אספר לכם קצת עליי. אני (אנונימי, אסור לכם לעולם לדעת מהו שמי) הלכתי ברחוב, כמו כל בן אדם הגיוני. ואז מישהו בא וגונב לי את השרוך בנעל. אבל אני חכם - אני חשבתי מראש שיגנבו לי את השרוך. לכן, על השרוך של הנעל שלי התקנתי רימון יד. לכן, הגנב של השרוך שלי, התפוצץ. אחר כך, הלכתי לכלא (כי הרגתי חמישה אנשים. ואוגר). החיים מרירים... כמו חסה.

חסה. פשוט לא טעימה. אתה נוגס. לא טעים. זורק לפח.

אבל צ'יפס? זה הכי טעים.

## שינה

עכשיו נדבר קצת יותר על שינה, כי וואלה, לא דיברתי הרבה על שינה עד עכשיו. שינה גורמת לך לחיות, וכשאתה חי אתה שמח. שינה היא דבר שפשוט כשאתה עושה אותו אתה מרגיש כאילו זה עובר בצ'יק. למרות שעוברות לך 12 שעות שלעולם לא יחזרו לך מהחיים. בום, 12 שעות!

אבל אני? אני חכם. אני לא ישן. בכלל. לכן, ........

..........

## בואו נמשיך

שינה זה גדול. נגיד עכבר? הרבה יותר גדול מזה. שינה זה הרבה יותר גדול ממי שפה בחדר שבו אני נמצא כרגע. עם עוד 32 כותבי ויקיאמת אחרים (אני לא בודד, די!).

שינה זה איזשהו קושי שחוזר על עצמו עד שאתה חוזר לחיים ואתה הרבה יותר חדש ומלא אנרגיה.

## עדכון חשוב

הרגע עשיתי הורדת ידיים עם שלושים ושניים הכותבים האחרים של ויקיאמת, וניצחתי. אני לא חלש, תפסיקו לקרוא לי ככה.

פתאום, הלכתי ברחוב. איזה מישהי אומרת לי "למה גנבת מאשתי כסף?". ואני כזה "היי, אוי! לא ידעתי שהיא שלך".

## **ראש הממשלה החליט להרחיק אותי מהקניון.**

הקניון הגדול, בו מתרחש הסיפור, נמצא בפריז. שכן, כמובן, אני דובר צרפתית, טוב?

עכשיו שיעור צרפתית. OUI OUI.

## עכשיו, שוב על שינה

אני מתנצל על זה שהתפזרתי עם כל מיני שאלות כאן מאחורי המקלדת. אני מצטער בפני כל הקוראים שאני כל הזמן אומר משהו אחר וזה, ואחרי זה אתם אומרים "מה?! מה הקשר לשינה?!" כי רציתם ללמוד, אבל אתם לא מבינים?! אני הגבר בבית. כל מה שאני אומר - חקוק בברזנט. אז תקשיבו לי טוב טוב.

שינה זה מעולה! וצריך את זה בחיים כדי להישאר יצורים עלובים אשר כרגע בוהים במסך שיש בו את הערך הזה שאני (ועוד 32 אנשים) כתבתי.

## חלומות

**חלום** זה כאשר ישנים, אז יש לך כמו מסך טלוויזיה (35 אינטש) מול הראש ואתה צופה בו וזה אומר לך מה החלום שלך.

בחלום שלי, שהיה לי אתמול בערב, היה לי זנב ירוק מבצבץ. וגם היו לי כוחות על, מהסוג הטוב. אני יכולתי לירוק אש מכפות הרגליים. מתוך עצם הבריח של היד, יכולתי לשחרר זרם חשמל כל כך חזק שהוא יכל אפילו להשמיד את הבית שלי. כרגע, הבית שלי אין לי אותו.

## שינה

### לקח חשוב

- לישון בלילה בדיוק לפחות חמש עשרה שעות.

- לחלום רק על זה שיש לכם כוחות על.

- וכשמישהי צועקת עליכם בקניון שגנבת לאשתה כסף, תצעקו עליה: "אה לא ידעתי שהיא שלך".

זה היה סכום קטן. זה לא נחשב פשע.
תסכול

**תסכול** הוא רגש כאבי שהולך בקנה אחד עם רגשי הכעס וכמובן גם העצב.

## מיקומו הגיאוגרפי של הרגש

מיקומו של הרגש הזה בשלוש רגשות היסוד מוצג כדלקמן באיור הזה. בניגוד לדעה הקדומה והרווחת, התסכול איננו אחד משלושת רגשות היסוד. יש בו מעט מאוד פינוק, אך הוא מכיל בו את תחושות הטלטול והזעזוע באופן נרחב.

פסוריאזיס יכול **מאוד**לגרום לאדם לזכות בתסכול כי בגללו אתה נראה כמו איזה דחליל שמתקרץ (רק אם יש לך פסוריאזיס, ואז בעצם אתה לא מוזמן לויקיאמת)

## ברצוני להתנצל על התנהגותי המפלה

### אם יש לכם פסוריאזיס אל תהיו פה, זו בקשה חד משמעית ואינה משתמעת לשתי פנים. בתודה מראש.

אני מקווה שהערכתם את הערך על תסכול (היה שם משחק מילים שחדי העין מבינינו יבינו אותו)

בהצלחה!
רשימה

**רשימה** או **רושם ראשוני** היא מספר של דברים שמופיעים בשמותיהם העבריים על גבי דף-נייר. ישנן גם רשימות ורבאליות בהן אדם כלשהו דובר אליכם קבוצת דברים הרי זו רשימה גם כן. למופיעים ברשימה נהוג לקרוא פריטים, או בלעז pretty. פעולת יצירתה של רשימה נקראת **רישום**, והיא דומה מאוד לכתיבה אם כי מתבצעת מהר יותר בתכלית. ישנן רשימות חשובות כגון רשימת המדינות אליהן הגיעה מחלת הקורונה וירוס, או רשימת המדינות הזוכות באירוויזיון 2019, וישנן גם רשימות חסרות חשיבות כמו אילת.

## המצאת הרשימה

ממציא הרשימה היה אלכסנדר בן גוריון במאה השלישית לספירה, שחשב לעצמו, "אוי". לאחר שחשב לעצמו, "אוי", המשיך לחשוב דברים נוספים, כך שמהלך המחשבה המלא התנהל כך: "אוי, היה את המאה הראשונה, ואז היה את המאה השנייה, שזו המאה של הקודמים, ואז את המאה שלנו, והשמועות אומרות שעלולה להיות אפילו עוד אחת בדרך. זה כבר ממש הרבה, רצוי ואף מוטב כי נערוך מעקב מסוג כלשהו אחרי כולן על מנת לא להתבלבל. כיצד נעשה זאת?"

לקח אלכסנדר דף נייר ועיפרון וכתב עליו, במהירות ראויה לציון, שזו כמובן הסיבה שציינתי אותה, מפני שראויה לכך הייתה, ועוד איך. המילים שכתב על הנייר:

1. המאה הראשונה
2. המאה שהייתה לפנינו (המאה השנייה)
3. המאה השלישית (עכשיו)
4. לאחר מכן הוסיף את הספרות 1,2, וגם 3, ליד כל שורה אל מנת שלא יתבלבל בסדרן של המאות, ולאחר מכן מת מייד. בנו, שקיבל את הדף בירושה, בחר להנציח את מורשתו של אביו וכתב על אותו הדף "4. המאה הרביעית (זאת שעכשיו באמת)", ולאחר מכן הוריש אותו לבנו שלו, וכך עבר הדף במשפחתם דור דור, וכל בן למשפחתם ציין מאה אחרת בספירת הנוצרים, עד שהגענו לנקודה הזאת שהיא עכשיו שיש ברשותנו 21 מאות. הדף המקורי נשמר כיום במוזיאון.

## לגבי המאות שבאמצע

מכנים אותן ימי הביניים, ומאחר שאנחנו אתר רחב אופקים יש לנו גם ערך שלם אודותיהם.

## למה רשימה זה דבר טוב

אם ברצונך למנות כבשים, ניתן להעניק לכל אחת כובע בצבע אחר, ואחר מכן לרשום על גבי דף, כבש עם כובע כחול, כבש עם כובע ירוק, כבש עם כובע אדום, כבש עם כובע צהבהב, כבש עם כובע סגול, כבש עם כובע כתום, כבש נטול כובע כי הוא נפל לו, כבש עם כובע צהוב, כבש עם כובע שחור, כבש עם כובע לבן, כבש עם כובע תכלת, וכן הלאה.

## רשימה לדוגמה

### ערים בישראל שיש בהן רחוב בשם "העוגן":

בומבמלה

אופקים

נתיבות

אנגליה

צפת

חדרה מערב

אילת

עיר הקודש

אור עקיבא

פריז

המקום השני ההוא

ושפרעם
מוות

**מוות** הוא מאורע שלצערנו פוקד אותנו על ימין ועל שמאל ואין דרך לעצור את השעון. מחוגיו זזים מהר מנשוא.

המוות הוא פורמט **יותר אגרסיבי** של שינה, שאנשים שלוקים בו אז קשה להעיר אותם באמצעות שעון מעורר, קערת מים, כדורי שינה, ואפילו עם נוגחה לפרצוף. מגוון הדברים שאפשר לחוות "מוות" בגללם הוא מגוון (אני ציינתי זאת מכבר), אבל בסופו של דבר מדובר בעניין טראגי ואני לא רוצה לדוש בזה לשווא. בבקשה אל תפתחו את זה.

## כמה דרכים יש להגיע למוות?

אני לא מבין למה אנחנו עדיין דנים בנידון. מספר הדרכים הוא מגוון — אמרתי את זה כבר פעמיים. אם אתם עדיין לא עוקבים, אולי כדאי שתפסיקו לנסות.

מוות הוא דבר בלתי נמנע ואם תנסו להימנע ממנו סביר שייווצר האפקט ההפוך והוא ימצא את פתח דלתכם מוקדם יותר ב-75 שנים לפחות. עם זאת, הסיכוי שמשהו כזה יקרה הוא אפסי ואני מעדיף לא לחשוב על סיטואציה תיאורטית שכזו.

אני מעוניין שבשלב זה נתקדם הלאה מהנושא המיותר שהוא סיבות למוות.

1. מכת חשמל מזעזעת
2. רצח באמצעות קליע טיטניום
3. מנת יתר של וודקה מסוג "ספיריט גאם"
4. לום ברזל במצח במהירות של 95 קמ"ש
5. אוי לא האחד הזה קשה מדי לדבר עליו אפילו :-(
6. בשיבה טובה (רצוי)
7. כניסה לשטח A בגדה המערבית (הגדר היא קוצנית)
8. ירידה מתחת לאפס שקלים שברשותך (שימו לב: מוות זה חל אך ורק במשחק "מונופולי")

## אנשים שחוו מוות

אוי לא... החלק הזה באמת עצוב...

משהו ששכחתי להסביר קודם בעצם זה מה קורה כשהמוות מתדפק על דלתך. מוות בעצם משבית אותך באופן נצחי והוא בעצם מציין את סיום חייך בפועל (אך לא הלכה למעשה. חשוב להבדיל).

רשימת האנשים היא כדילן:

א. אריה בן ישי

ב. בני השמן

ג. חשוב לציין שהרשימה לא תהיה אלפביתית בהמשך — הפתרון הזמני הזה הוא זמני ותו לא.

ד. דני רופ

ה. ...

הרשימה הופסקה; עדיין לא קיים במאגר אדם שסבל ממוות ושמו התחיל בה"א.

### מקרים עצובים במיוחד לאורך השנים

פטירתה של היילי-ביילי סמית' בשנת 2003 הכתה בסמנתה פרנסיס באופן רגשי וקשה. יש שיגידו אפילו שהוא היה רגע משמעותי בחייה. אחרים יטענו שהוא כן היה רגע, אבל לא שהוא היה משמעותי. הפולמוס סביב העניין הזה הוא כביר ואנשים דנים בו בכיכר העיר כבר כמה עשורים טובים, אפילו שלדעתי הוא מיותר לחלוטין וכל המעורבים בו מיותרים גם הם.

פטירתה של סמית' הייתה רגע, אבל משמעותי — הוא לא היה.

## מה קורה לאחר המוות?

**או-אה! איזו שאלה!** האם זה לא קצת חצוף לשאול? שאלה שכזו. תודה!

לאחר המוות קורים מספר דברים והם מפורטים למטה:

* **גן העדן** - עולם טוב שבו כל הדברים שקורים טובים הם.
* **גיהינום** (שיבוש של המונח **גן הנוי**) - עולם שהוא גם טוב במידה לא פחותה מדי אבל אין בו הבטחה שכל מה שיקרה בו יהיה טוב (זה גם בסדר).
* **אשמדאי** - עכשיו המקום הזה נגיד הוא הרבה פחות לטעמי. לשם מגיעים כל נבלי זבלי חלאות האדם ומענים אותם (מלשון הנאה) לנצח נצחים.

יש עוד מספר דברים שיכולים לקרות לאחר המוות אבל אנחנו לא יודעים לגביהם כי אף אחד שמת מעולם לא דיווח לנו על מאורעות פוסט-מוותיות. על כן, רק השלושה האלה ידועים.

ניתן להשאיר תגובות תודה אם החכמתם באמצעות הפוסט, וטיפים לשימור.
ימי הביניים

**ימי ההביניים** היו **מזמן** אבל פחות מזמן **מימי** בראשית. הידע שלנו על התקופה ההיא המדוברת הוא מבוסס בעיקר על מקורות בלבד, מאחר וכל מי ש**חי** באותה תקופהעכשיו **מת.** ימי הביניים מתחלקים לשבעה חלקים.

לחיות בתקופת הימי-הביניים, הוא דבר שגרם לזעזוע במקרים רבים ואף מוות. זאת משום שבימי הביניים טבח המוני מקובל ואף שכיח, הואיל והיו הרבה אקדחים בכל פינה וקורנרה. אקדחים רבים אלו ירו ככל הרף זה על זה ועל האחרים, מה שהוביל למוות ורצח.

## הבהרה

אקדחים אינם יורים קליעים בלי הסתייעות על ידי בני אנוש, נדרשים בני-אנוש שילחצו על כפתור ההדק על מנת לתפעל נשק ירי. הפסקה הקודמת נוסחה בלשון פיגורציונית, אך כעת נחדול מפני שהתנסחות פרחונית כגון זו אינה ראויה ואף בלתי -מכובדת למאגר ידע אקדמי חשוב כמו זה שפה.

## ימי הביניים בסכנין

בימי הביניים סכנין העיר הייתה כפר קטן ותו לא יותר מכך, ועל כן לא היה אפשר לכנותה סכנין העיר עדיין, אמרה כזאת הייתה כמובן בגדר **שקר** לא-נכון.

## סכנין כיום

**לא!** אין זה הזמן או המקום לדון ו/או לשוח על אודות מה שקרה בתקופה שהיא מתקדמת! עם כל הכבוד, דף זה מתעסק בימי הביניים ולא בעת החדשה! יש לעבור לנושא הבא על מנת שלא תתרחש לנו אי נעימות..

## השלטון

בתקופת ימי הביניים דיקטטוריה מלוכנית ובמקרים אחרים מונרכיה. זה אומר שהיה אדם אחד והוא השליט המלך, **ואף אחד אחר לא.** להבהרה: ייתכן כי במדינה אחרת מעבר לגבול כן ישנו עוד אחד, אך במקום הראשון הזה שציינתי - לא. במקרים מסויימים המלך ענד לראשו כתר אמיתי, ולא מפלסטיק!! כדי להרשים בכוחו ובמידת עצמת זרועו. למלכים מסויימים, הגדולים מכולם, הייתה מספיק עצמת-זרוע על מנת לגזור.

## פרשת הטרובדורים

היה מנהג שכזה בימי הביניים אבל אני אינני בטוח לגביו ועל כן אפנה אתכם לערך מקביל.
זעזוע

**זעזוע** הוא רגש וגם תופעת לוואי של רגש העצב. בניגוד לערגה, מדובר ברגש נפוץ לאללה וניתן לחוות אותו כתוצאה מפרקטית כל דבר שמעורר בבן אדם חלחלה עמוקה. בין כה וכה, הזעזוע מורגש כשאדם נפצע באורח קשה, חוזה בטבח המוני, או לחלופין מת.

זעזוע הוא אחד משלושת רגשות היסוד. השניים האחרים הם טלטול ופינוק.

כאשר בן אדם חווה זעזוע, הוא עשוי לבצע פעולות לא רצוניות, כגון הגייה מיותרת של אותיות ("הועועועועוע") או ייבוב על כתפיים של מכריהם.

## דוגמות לזעזוע

דן: "שלום, פיוטר, מה שלומך?"

פיוטר: "אני בסדר גמור, תודה רבה"

דן: "זה לא באמת מעניין אותי אבל"

פיוטר: "הועועועועוע (רעשי זעזוע)"

...

פיוטר: "שלום, דן"

דן: "שלום, פיוטר, בבקשה היזהר מהדיסקוס הזה"

פיוטר: "אבוי, הוא ייפגע בראשי בעוד זמן קצר ויפצע אותי באורח קשה"

דן: "אבוי"

פיוטר: "הועועועועוע (רעשי זעזוע)"

...

יניר: "שלום לך, ברונדה"

ברונדה: "שלום יניר, סביך נפטר"

יניר: "אוי"

(משלב זה ואילך יניר ומשפחתו חווים זעזוע)

...

דן: "שלום, פיוטר, ראית את הטבח שהתרחש שם?"

פיוטר: "הועועועועוע (רעשי זעזוע)"

דן: "מדוע זה ממשיך לקרות"
מנשמע

**ווצאפ**, **ווטסאפ**, **ווסאפ** או **ווסאח (קוראים לו גם מנשמע ב**לועזית**)** הוא אמצעי תקשורת המהווה חלק מהמדיה באמצעות התקשורת האינטרנטית במרשתת. יש הרואים בווצאפ אמצעי רטורי על אף שהוא לא. ווצאפ שייך לחברת Ynet, שידועים בכך שהם פעם תקפו עובד מטבח שלהם בצוואר, ולכן ווצאפ מהווה לכל הדעות רעיון לא טוב.

## שימושים לווצאפ:

**- השימוש הקונבנציונלי;**

**- השימוש הפרובוקטיבי**

**- השימוש הכלכלי;**

**- השימוש האישי:**

## זו רשימה של אנשים שנראו בציבור עושים שימוש בווצאפ:

- ביל וורץ

- פיוטר מזרחי

- הנשיא ביל גייטס

- אליהו בן גיגי

- סבא

- גיא מזיג

- אתה

- אוויל חסר-מוח אחד בשם אבי

- גדעון צער

- יוסוף רובינסון

- אסף ברדוגו

- אסף הרופא

- סבא מצד אבא

- גיא מזיג

- ישראל אהרוני

- ראיגר טארגריין

- אלכס הקבלן

- אלכס הקבלן

- כן נשבע לכם שיש לי שניים כאלה

- יש את אלכס פיקובסקי שאחראי על הרשתות חשמל ויש את אלכס מיסשניקוב מהבינוי

- חתן פרס נובל פרופסור דוקטור לורד אפי גורן-זלצבורג השלישי

- יובל מנדלבליט

- ג'ון

- ג'ון 2

- ג'ון בונהם

- האריסון פורד

- יו ג'קמן

- יוני רכטר
גזר

**גזר** הוא פרי, או ירק, או שורש (יש מחלוקת דורסנית בעניין) , והוא נצרך בידי בני האנוש ועוד.

יש לו המון שימושים, ואני מבטיח שאני אמנה את כולם (או לפחות את אלו שהאמנזיה שלי תאפשר לי לזכור), אבל לא כעת.

## שימושים

יש לו מספר גדול של שימושים. אני ממש לא יכול להבטיח שאני זוכר את הכול. אל תלקו אותי בתנאי שאשכח.

- פרי וירק, מכיל הרבה חלבון, לפעמים שמים אותו במים רותחים והוא יוצא נעים מאוד לחך ☀️

- אם גורסים אותו כהוגן ניתן לתבל באמצעותו עופיון.

- רוב השימושים בגזר הן למטרות מאכל, כי בעיקרון זה כל הקטע עם מאכלים ואני מתקשה להבין למה אתם דורשים ממני בתוקף שאכתוב עוד שימושים, הרי ידוע שאין כאלו.

כמובן שיש עוד שימושים לגזר אבל אין מספיק מקום באינטרנט או זמן בהיסטוריה האנושית למנות את כולם.

## עשרה דברים שהולכים טוב עם גזר

(עופיון כבר אמרתי, אז ברשימה הנ"ל **לא תראו את המילה עופיון!** הבטחתי ולכן אקיים)

1. *1. לחם*
2. 2. חזרת
3. *3. גזר*
4. 4. מרק
5. *5. מרק עוף*
6. 6. מרק גזר
7. *7. מרקים (ושונות)*
8. 8. לשלשת (לא באמת, מדובר בהלצה. ראה ערך הלצה.)
9. *9. עופיון*
10. 10. בד (לא למטרות מאכל, אלא קישוט. גזר הוא מאוד יפה ואסתטי)קה

## תמונות של גזרים

נו, נו, נו. הגענו לחלק בו מתארים באופן ויזואלי את הירק. ישנן, למרבה הצער, נשים וגם אנשים אשר מצלמים גזרים, אז הנה תמונות של גזרים.

אני שיקרתי, מדובר בתמונה אחת בלבד, אבל לפעמים יש להסתפק במועט.
גאונות

**גאונות** היא תכונה אנושית שיש לפעמים לגאונים אבל רק להם ולא לשאר. וגם לגבי. גבי הוא גאון.

ויקיאמת זה מיזם שיש לו הרבה מזה, אבל בשל מחסור של פופולריות של האתר אנשים לא רוכשים את הידע הזה. אנשים שיהיה הרבה מידע בראשם ינטו להיות גאונים יותר מאנשים אחרים, אך הם גם עשויים להידרדר ולבצע פעולות לא מזהירות, כמו שקר או רצח.

מי שגאון יודע לענות על כל מיני שאלות של כן או לא.

## הנה השאלות

יש עשר שאלות של כן ולא, שמי שיודע לצדוק בכולם הוא איש רוחם וחנון - סימן לגאונות.

- האם ברוסיה קר? - האם העולם הוא שומם וריק מצורות חיים? - האם אשתו של ביל וורץ עזבה את הבית זה מכבר? - האם האקדמיה ללשון העברית קיימת? - האם כבר המציאו את הידע הכללי? - האם יש מקום כזה בשם אנגליה? - האם תחושת הערגה היא נפוצה עד כדי מובנת מאליה? - למי יוחסה האמירה "אם אין לחם תאכלו עוגות"? - האם עפר הוא יסוד כימי?

### ברשותי בקשה אישית

אם מישהו מצא את הכלב שלי רוקי שייפנה ל-052268987, תודה מראש
קושי

**קושי** הוא **לבט**. לבט היא מילה כללית לתיאור קשיים שאדם (או חיה) חווה.

## סיבות לחוויית קושי

- שהות ממושכת בבית ספר (להימנע ברמת האפשר)

- תחושה עמוקה של עצב

- עוני

## אם אתה עני, דלג על הפסקא הבאה

לאנשים עניים מאוד מאוד קשה לחיות, אז אל נא לנו להתעלל בהם ולגנות אותם בשמות כהללו ואחרים.

זכרו שלא הייתם רוצים שיעשו לכם את זה אם לא היה לכם שלל.

הם חווים הרבה לבטים ולכן כדאי לתת להם הרבה לפתים - או שבעצם אומרים לפתות. (רצוי לא לפתות אותם, כי אין להם כסף לשלם בתמורה לשירותיכם המיניים).

ואם כבר דיברנו על לפיתות, לחצו על משפט זה בכדי להגיע לערך ויקיאמת על "חיבוק". חשוב להשכיל בנושא חיבוקים כדי לדעת לחבק אדם עני במצוקה.

הא לחמא עניא

(אל תדאגו, העניים לא קוראים את הפסקאה הזו, אז הם לא ייפגעו)

לפרוטוקול, אל תגידו את זה לעניים. תודה.

## דוגמות למקרים בהם אדם נתקל בקושי

* \* אם מישהו רוצה לחצות את הכביש אך יש ברגלו נקיעה והוא צולע עד מאוד, מדובר בקושי פיזי, ויעזור אם תוליך אותו לרוחב הכביש. אם לא תעשה זאת, ייתכן שיחצה באיטיות, ותפגע בו משאית במשקל עשרים טון ותעיף את האדם הצולע מעבר לכביש ועל ערימת חציר, שם מותו ייקבע על ידי פרמדיק מוסמך.

### דוגמות נוספות, שאורכן אינו עולה על חמישים מילה

* \* אם מישהו מתרברב בהיותו איוון האיום על אף היותו נער בן 17 מיישוב שגב שלום, מדובר בקושי מנטלי.

* \* אם מישהו מתקשה לקבל את מותו של בן זוגו במלחמה ומאשים אנשים שונים בהירצחו, מדובר בקושי פסיכולוגי.
* \* אם מישהו משתתף בשאלון המוכר "אחד נגד מאה" בתאריך 7 ביולי 2019, והשאלה הנשאלת היא "לו הייתי כותב ספר המתאר את מאורעות עשר השנים האחרונות, אילו מהאירועים הבאים הייתי יכול להכניס לספר?" והאופציות הן א) מותו של מייקל ג'קסון, ב) עצמאות דרום סודן ו-ג) המצאת המונח "סלפי", והאדם אינו יודע מהי התשובה הנכונה ומתחבט, מדובר בקושי טלוויזיוני.
* \* אם מישהי נתקלת בהומלס ברחוב ורואה כי אין לו אף שקל אחד בכובע, ומחליטה לתת לו חמש מאות ש"ח, מדובר בקושי כלכלי קודם כל של הומלס ועכשיו אולי גם של האישה, אבל קודם כל מדובר במעשה מרשים מאוד ויש לתת הערכה לאישה על כך שבחרה להיות כה נדיבה.
* כל הכבוד לאישה, הבה נעשה דקת דומייה
מוזיקה עממית

**מוזיקה עממית** היא פורמט פגאני של אודיו שכל המשתמשים בו הם פרימיטיביים ומנסים להשריש דת לתוך התרבות האנושית.

מוזיקה עממית היא סוג שיש כבר מאז שנת 1879 (לא מובטח), אבל אני חושב שלפחות.

## היסטוריית המוזיקי

לפני הרבה מאוד זמן היה מידע על כך שמישהו מעוניין להפיץ שירים שמביעים רגשות כמו שמחה, עצב, כמו גם שלושת רגשות היסוד - טלטול, פינוק וזעזוע. אף אחד לא בטוח מה המקור לתופעת המוזיקה העממית (ולכן בעצם אף אחד לא יותר טוב ממני בקטע הזה), אז ניתן לנחש שמי שעשה את זה מת כבר. אולי כתוצאה מרצח.

## אודיו

מילה נרדפת לשמע, אני מופתע שאתם לא יודעים מה זה..?
Air Pump Machine

the **Air Pump Machine** Is A Modeled-Better Version Air Pumping Object Machine That First Appears In the Brandy and Eddie Short "Pool Party!", It Was First Introduced After Brandy Tries Many Attempts To Cheer Carly Into An Game of Ball Toss, Soon Discovering The Perfect Air Device To Heal the Situation Up, By Inflating Her Into Their Beach Ball After Their Beach Ball Deflates and Crumbled Up.

## Description

The Air Pump Machine Is Seen To Be A More Better-Air Version than The Normal Air Pump, But It Is A Machine Held With two Wheels Like a Cart, A Box Shape Like With 3 Analog Lights That Beep An Alarm Whenever Something Is Alerted, It Has A Coin Slot On The Bottom That Reads "25$" Pure Quarter, A Sign That Reads An WARNING On The Bottom, The Machine Has Many Types of Air Controls, An Activate Button, The Air Control that Signalizes The Air's Preasure, And Various Buttons That Read Various Numbers on The Top, The Machine Is Connected To A Air Plugger That Builds Up Air Whenever Activated, The Machine Is Mostly Shown to Be Off Color, But When Turned On, It Glows Many Colors on The Controls.

## Role in Episode

After Brandy And Carly's Beach Ball Is Torn Away In Pieces During A Pool Game Of Ball Toss, Carly Loses Hope If They'll Ever Play the Game, Causing Her Into A Cry A Despair, Brandy, After Seeing Her Sad About the Negative Responds During the Residents Riot, He Tries To Make Up to Her By Buying One, But This Does Not Succeed Her Dream, Suddenly, He Then Finds A Poster On the Pool Wall That Reads A New Air Pumping Device Known As "The Air Pump Machine", Which Builds More Energy Into Pumping Up A Beach Ball More Faster And Better, Giving Brandy a Perfect Respond to Carly, He Makes It Happen To Her By Making Her The New Beach Ball Of The Pool, Her Feelings Are Now Healed And Is Excited For The Gift of Her Dream.

However, Aaron, The Pool's Lifeguard Security Heeds Them A Warning That The Machine Is Mostly Known For It's Wild Air Energy, Causing It To Explode A "Resident" Or A "Beach Ball" Into Aches of Their Own Body, However, Brandy's Lack of Rules Is Unstabled and Immediately States It's "Fun" Giving Aaron the Opportunity To Hire Him to Fetch The Machines Reveal.
ספרות

**ספרות** היא תעסוקה שהאנשים שבוחרים לבחול בה נקראים **ספרנים**. הספרנים הדגולים בהיסטוריה נמנים ברשימת האנשים החשובים ביותר לדעת הציבור הרחב.

## מונחים ספרותיים

### שמתקשרים לאורך היצירה

**סיפור קצר** זה כמו סיפור אבל האורך שלו לא גדול כמו סיפור

**סיפור** הוא ספר כמעט (לרוב לילדים)

**נובלה** זה ארוך (יש בו מקסימום של 20000 מילים פחות או יותר)

**אל** תיקחו אותי במילה בבקשה, אני מקווה שאני צודק

**ספר** זה הבא אני חושב (יש בו יותר מ-20000 מילים בהנחה שמה שאמרתי על נובלה נכון)

**רומן**

### שמהווים אמצעים לכתיבה

זה סימן שאלה - (?) - משתמשים בו כשרוצים לתהות לגבי זה (הנה דוגמה:) "אבויה! מי זה הגבר ששם?"

זה סימן קרי - (!) - אה

### דברים שכותבים איתם

עט עיפרון עט עיפרון מחק רצון טוב טושים גיר
ילד

**ילד** הוא כמו תינוק אבל יותר גדול, בעל היכולת לדבר ובעל היכולת לאכול דברים מוצקים כמו גם בעל היכולת ללכת ובעל היכולת לרוץ, כמו גם בעל היכולת לזרוק ובעל היכולת לפהק, כמו גם בעל היכולת לישון ובעל היכולת לנהוג.

ילד, הוא כמו תינוק וכמו בן אדם; יותר גדול מהאחד; יותר קטן מהאחר. כך הדברים קורים בעולמנו אנו. לפעמים אתה למעלה; לפעמים אתה מלטה.

## מעמד כלכלי

בשל חוק הילדות, שנחקק בשנה מן השנים, בני אנוש מתחת לגיל ארבעה-עשר, אינם מורשאים לעבוד. זאת בשל היותם עם יכולות פיזיות מחפירות, ויכולות מחשבותיות פחות עילאיות.

מאחר והם לא עובדים - הילדים - הם אביונים מאוד ונידונים לחיים במעגל העוני.

## מראה חיצוני

לרוב ילדים נראים יותר טוב (מקסים, מתוק, כיף) מאנשים מבוגרים (חבל, עצוב, משעמם). זה קורה כך כי בני אדם הם כבר מפותחים והתבגרו והיה להם הרבה זמן לספוג מחלות קשות, סבל, לבט וכן הלאה, ולכן עורם השתבש והם נראים פחות טוב לכן.

בני האדם המבוגרים נראית פחות חמוד, נחמד ועוצר-נשימה מאשר ילדים, והם נראים הרבה יותר חסרי-נשמה, מתוסכלים וכו'.